Source: http://www.lazypodmakytou.sk/vseobecne-zavazne-nariadenia.phtml?id_menu=35055&module_action__87974__id_vzn=8321
Timestamp: 2019-03-21 14:02:44+00:00

Document:
Schválené: 10.11.2011
Vyhlásené: 11.11.2011
Účinnosť: 26.11.2011
o zimnej údržbe pozemných komunikácií v obci Lazy pod Makytou
obce Lazy pod Makytou č. 7/2011 o zimnej údržbe pozemných komunikácií v obci Lazy pod Makytou
Obecné zastupiteľstvo obce Lazy pod Makytou podľa § 4 ods. 3, písm. f), § 6, § 11 ods. 4 písm. a) a g) zák. č. 369/1990 Zb. o obecnom zriadení v znení neskorších predpisov a podľa § 3 ods. 2, § 3d ods. 5 písm. d), a § 9 zák. č. 135/1961 Zb. Zákona o cestných komunikáciách (cestný zákon) sa uznieslo na tomto všeobecne záväznom nariadení obce Lazy pod Makytou:
Toto všeobecne záväzné nariadenie (ďalej len „nariadenie“) upravuje podmienky vykonávania zimnej údržby pozemných komunikácií v obci Lazy pod Makytou
Zimnú údržbu cesty III/04912 vedúcu obcou Lazy pod Makytou zabezpečuje ako správca Trenčiansky samosprávny kraj.
(1)	Miestnymi komunikáciami v obci Lazy pod Makytou sú pozemné komunikácie uvedené v Technickej evidencii pozemných komunikácií v obci Lazy pod Makytou schválenej Obecným zastupiteľstvom v Lazoch pod Makytou.
(2)	Obec Lazy pod Makytou zabezpečuje zimnú údržbu všetkých miestnych komunikácií uvedených v Technickej evidencii pozemných komunikácií v obci Lazy pod Makytou
(1)	Účelovými komunikáciami v obci sú pozemné komunikácie, ktoré nie sú uvedené v Technickej evidencii pozemných komunikácií v obci Lazy pod Makytou ako cesty, alebo miestne komunikácie
(2)	Obec Lazy pod Makytou vykonáva zimnú údržbu tých účelových komunikácií v katastri obce Lazy pod Makytou, ktoré vedú k trvale obývaným nehnuteľnostiam v ktorých je evidovaný trvalý pobyt.
(3)	Zimnú údržbu ostatných účelových komunikácií vykonáva obec Lazy pod Makytou za úplatu na základe objednávky.
Obecný úrad vykonáva zimnú údržbu obecných parkovísk uvedených v Technickej evidencii pozemných komunikácií v obci Lazy pod Makytou ako obecné parkoviská.
Zimná údržba ostatných plôch
Ostatné plochy ako napríklad súkromné parkoviská, komunikácie, dvory, priestor medzi pozemnou komunikáciou a bránou, alebo dvorom a podobne vykonáva obec Lazy pod Makytou len za úplatu na základe objednávky.
Obmedzenia výkonu zimnej údržby
Obec Lazy pod Makytou vykonáva zimnú údržbu pozemných komunikácií len tam, kde je možné sa dostať s traktorom s radlicou, kde je miesto kam môže odhrnutý materiál odhrnuť a uskladniť a kde je to pre traktor a vodiča bezpečné. O týchto miestach rozhoduje vodič traktora.
Poplatky na vykonávanie zimnej údržby za úplatu na základe objednávky
(1)	Sadzba za vykonávanie zimnej údržby za úplatu na základe objednávky je stanovená uznesením Obecného zastupiteľstva v Lazoch pod Makytou, ktorým sú stanovené poplatky za užívanie obecného majetku a poskytované služby ako za práce traktorom.
Oprávnenia starostu obce
V záujme operatívneho riadenia zimnej údržby pozemných komunikácií, ako aj s prihliadnutím na sociálne aspekty dopadov tohto všeobecne záväzného nariadenia je starosta obce oprávnený udeliť výnimku z ustanovení č. 2, čl. 4 ods. 3, čl. 6 a čl. 8 tohto všeobecne záväzného nariadenia.
Toto nariadenie nadobúda účinnosť dňa 26.11.2011.

References: § 4
 § 6
 § 11
 § 3
 § 3
 § 9
 čl. 4
 čl. 6
 čl. 8